ประจำเดือนมา ไม่ถึง15วันเป็นแบบนี้มา3ครั้งแล้วค่ะจะผิดปกติมั้ยค่ะ มีปวดท้องเล็กน้อยค่ะ ปล.ไม่ได้คุมกำเนิดใดๆเลยค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก ดังนั้นการที่ประจำเดือนมาห่างกันน้อยกว่า 22 วัน คือห่างกันแค่ 15 วันนั้นเป็นความผิดปกติ และอาจเป็นเลือดออกจาสาเหตุอื่นๆที่ไม่ใช่ประจำเดือนสาเหตุต่างๆที่เป็นไปได้เช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อหรือมีเนื้องอกที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นควรไปพบแพทย์เพื่อตรวจหาสาเหตุที่แน่ชัดด้วยการตรวจภายใน ตรวจเลือด หรืออัลตราซาวน์หน้าท้องร่วมด้วยต่อไปเบื้องต้นงดการมีเพศสัมพันธ์ช่วงที่มีเลือดออกผิดปกติ ยังไม่ซื้อยาสตรีหรือยาปรับฮอร์โมนใดๆมาใช้เอง